Kõigepealt küpsetasin kakaobiskviidi. Selleks vahustasin munad suhkruga tugevaks vahuks. Sõelusin ja segasin ettevaatlikult munavahu hulka omavahel segatud kakao, küpsetuspulbri ja tärklise. Valasin taina küpsetuspaberiga kaetud ahjuplaadile ja küpsetasin 220-kraadises ahjus umbes 7-10  minutit. Kummutasin valmis biskviidi tagurpidi lauale, suhkruga ülepuistatud küpsetuspaberile. Tõmbasin ettevaatlikult küpsetuspaberi biskviidi põhjalt. Asetasin põhjale niiske käterätiku, et biskviit jahtudes ei kuivaks. Jahtunud biskviidile pritsisin viskit ja määrisin ühtlaselt peale tuhksuhkru ja kohvipulbriga vahustatud vahukoore. Rull võiks enne serveerimist veidi jahedas seista, aga sobib süüa ka kohe. Kaunistuseks sõelusin peale tuhksuhkrut ja kakaopulbrit.